መምህራን ሙያዊ ነጻነታችንና ጥቅማጥማችን ይከበርልን በሚል ሰላማዊ ሰልፍ አካሄዱ
በአማራ ክልል በተለያዩ ከተሞች በዛሬው ዕለት የሙያዊ ነጻነትንና የተለያዩ ጥቅማጥቅም ይከበርልን በማለት መምህራን ሰላማዊ ሰልፍ አካሄደዋል። ሰልፎቹ በባህርዳር፣ ጎንደር፣ ወልዲያ፣ ደሴ፣ ደብረ ማርቆስ፣ ቆቦ፣ ደብረ ብርሃን ከተሞች መምህራን አደባባይ በመውጣት ጥያቀቄያቸውን አሰምተዋል።በየከተሞቹ በተካሄዱት ሰልፎች መምህራኑ መልዕክቶችን በባነር ይዘው የተስተዋሉ ሲሆን፤ በመልዕክቶቻቸውም የመምህራኑ ደመወዝና ጥቅማጥቅም ይከበር፤ የመምህራኑ መብት ሳይጠበቅ የትምህርት ጥራት ሊረጋገጥ አይችልም፤ የሙያ ነፃነት ይከበር፤  የመኖሪያ ቤት ህገ – ደንብ ተግባራዊ ይደረግ፤ በመምህራኑ ላይ የሚደረገው ሙያዊ ጣልቃ ገብነት ይቁም፤ ሌሎች መልክቶችን አስተላልፈዋል።በወልዲያ ከተማ ለተካሄደው ሰላማዊ ሰልፍ የወልድያ ከተማ አስተዳደር ከንቲባ አቶ መሀመድ ያሲን ለመምህራኑ ጥያቄዎች ያላቸውን ክብር ገልፀው፤ በከተማ አስተዳደሩ የሚመለሱትን ጥያቄዎች በአፋጣኝ ምላሽ ለመሰጠትና በክልልና በፌደራል ደረጃ መልስ የሚሹ ጥያቄዎችን ደግሞ ለሚመለከታቸው አካላት እንደሚያቀርቡ ቃል ገብተዋል፡፡በመጨረሻም የዕለቱ ሰልፍ በሰለጠነና የመምህራንን ስነ-ምግባር በሚመጥን ሁኔታ ሰላማዊ በሆነ መንገድ መጠናቀቁ ታውቋል፡፡የሰ/ወሎ ዞን የመ/ኮ/ጉ/ጽ/ቤት